LIETUVOS RESPUBLIKOS APLINKOS MINISTRAS

ĮSAKYMAS

DĖL FINANSAVIMO SUMAŽINIMO PROJEKTUI NR. VP3-3.1-AM-01-V-02-081, EUROPOS SĄJUNGOS FINANSINĖS PARAMOS IR BENDROJO FINANSAVIMO LĖŠŲ GRĄŽINIMO IR LIETUVOS RESPUBLIKOS APLINKOS MINISTRO 2011 M. vasario 4 D. ĮSAKYMO NR. D1-114 „DĖL FINANSAVIMO SKYRIMO PROJEKTUI, FINANSUOJAMAM PAGAL 2007–2013 M. SANGLAUDOS SKATINIMO VEIKSMŲ PROGRAMOS 3 PRIORITETO „APLINKA IR DARNUS VYSTYMASIS“ VP3-3.1-AM-01-V PRIEMONĘ „VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA“ PAKEITIMO

2015 m. lapkričio 30 d. Nr. D1-863

Vilnius

Vadovaudamasis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3 ir 8.3 papunkčiais, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl projektų administravimo ir finansavimo taisyklių patvirtinimo“ (toliau – PAFT), 179.1, 188¹, 188² ir 198.2 papunkčiais, Lietuvos Respublikos finansų ministro 2009 m. gegužės 29 d. įsakymo Nr. 1K-173 „Dėl metodinių pažeidimų tyrimo ir nustatymo rekomendacijų patvirtinimo“ 28 punktu, atsižvelgdamas į Aplinkos ministerijos Aplinkos projektų valdymo agentūros (toliau – Agentūra) 2015 m. lapkričio 4 d. raštu Nr. (29-2-7)-APVA-1478 „Informacija apie nustatytą pažeidimą ir siūlymai dėl tolesnių veiksmų“ pateiktą informaciją , 2015 m. spalio 30 d. pažeidimo tyrimo išvadą Nr. VP3-3.1-AM-01-V-02-081/IT05 (pažeidimo unikalus kodas R1828/APVA/VP3-3.1-AM-01-V/0189) ir į tai, kad Agentūra nustatė Europos Sąjungos finansinės paramos panaudojimo pažeidimą – projekto vykdytojas uždaroji akcinė bendrovė „Akmenės vandenys“ (toliau – Projekto vykdytojas), vykdydamas projekto „Vandens tiekimo ir nuotekų tvarkymo infrastruktūros plėtra Akmenės rajone (Ventoje, Papilėje, Žerkščiuose)“ (projekto kodas Nr. vp3-3.1-am-01-v-02-081) (toliau – Projektas) 2011m. rugpjūčio 29 d. rangos sutartį Nr. SS-515 „Vandens tiekimo ir nuotekų tvarkymo infrastruktūros plėtra Akmenės rajone bei nuotekų valymo įrenginių statyba Papilėje“ pažeidė Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 „Dėl vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių patvirtinimo“, 8.4 papunktį ir 2011 m. kovo 29 d. Projekto finansavimo ir administravimo sutarties Nr. VP3-3.1-AM-01-V-02-081 3.1.1 papunktį, taip pat į Agentūros sprendimą, kad bendra netinkamų finansuoti išlaidų suma – 8 750,04 Eur (aštuoni tūkstančiai septyni šimtai penkiasdešimt eurų keturi centai), įskaitant 437,52 Eur (keturi šimtai trisdešimt septyni eurai penkiasdešimt du centai) Projekto vykdytojo įnašą:

1. S u m a ž i n u Projekto vykdytojui skirtą finansavimo lėšų sumą 8 312,88 Eur (aštuoniais tūkstančiais trim šimtais dvylika eurų aštuoniasdešimt aštuoniais centais), iš jų 7 437,84 Eur (septyni tūkstančiai keturi šimtai trisdešimt septyni eurai aštuoniasdešimt keturi centai) – Europos Sąjungos fondų lėšos ir 875,04 Eur (aštuoni šimtai septyniasdešimt penki eurai keturi centai) – Lietuvos Respublikos valstybės biudžeto lėšos.

2. N u s t a t a u, kad:

2.1. netinkamų finansuoti išlaidų suma, išskaičiuotina iš projekto vykdytojo pateikto Agentūrai mokėjimo prašymo, nurodyta 1 punkte;

2.2. Projekto vykdytojas, ne vėliau nei iki PAFT 118 punkte nustatyto termino, privalo pateikti Agentūrai mokėjimo prašymą (-us), jeigu toks (-ie) nėra pateiktas (-i), iš kurio (-ių) galima išskaičiuoti 1 punkte nurodytas grąžintinas lėšas.

3. P a k e i č i u Lietuvos Respublikos aplinkos ministro 2011 m. vasario 4 d. įsakymo Nr. D1-114 „Dėl finansavimo skyrimo projektui, finansuojamam pagal 2007–2013 m. Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.1-AM-01-V priemonę „Vandens tiekimo ir nuotekų tvarkymo sistemų renovavimas ir plėtra“ lentelę ir ją išdėstau taip:

Projekto Nr.	Projekto vykdytojas	Projekto pavadinimas	Finansavimo suma, Eur	Europos Sąjungos Sanglaudos fondo lėšų suma, Eur	Bendrojo finansavimo lėšų suma, Eur
VP3-3.1-AM-01-V-02-081	UAB „Akmenės vandenys“	Vandens tiekimo ir nuotekų tvarkymo infrastruktūros plėtra Akmenės rajone (Ventoje, Papilėje, Žerkščiuose)	3 720 853,75	3 329 184,93	391 668,82

4. Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

5. N u s t a t a u, kad šis įsakymas įsigalioja kitą dieną po paskelbimo Teisės aktų registre.

Aplinkos ministras	Kęstutis Trečiokas